Kevin Spacey

Kevin Spacey Fowler (sündinud 26. juulil 1959 South Orange'is New Jerseys) on USA näitleja ning filmirežissöör ja -produtsent.

Ta alustas näitlejatööd 1980. aastatel teatris ning mängis kõrvalosi filmides ja telesarjades. Ta on pälvinud parima meeskõrvalosatäitja Oscari rolli eest kriminaalfilmis "Tavalised kahtlusalused" (1995) ning parima meespeaosatäitja Oscari rolli eest draamafilmis "Tabamatu ilu" (1999).

Spacey on olnud mitme Kuldgloobuse ja Emmy auhinna nominent. Ta on olnud osatäitja trilleris "Seitse" (1995), kriminaalfilmis "Los Angelese räpased saladused" (1997) ja draamafilmis "Anna edasi" (2000). Spacey kehastas Supermani põlisvaenlast Lex Luthorit filmis "Superman tuleb tagasi" (2006). Aastatel 2013–2017 kehastas ta Frank Underwoodi Netflix ipoliitilises draamasarjas "Kaardimaja”. Selle rolli eest pälvis ta Kuldgloobuse (2015) ja kahel aastal järjest Ekraaninäitlejate Gildi parima meespeaosatäitja auhinna. Nii Spacey kui ka sari olid nomineeritud viiel aastal järjest Primetime Emmy auhindadele. 

2016. aastast on ta Briti impeeriumi ordu rüütelkomandör. 

 Noorpõlv 
Kevin Spacey ema oli sekretär Kathleen Ann Fowler (neiupõlvenimega Knutson, 1931–2003) ja isa oli Thomas Geoffrey Fowler (1942–2003). Tal on vanemad õde Julie ja vend Randy Fowler. Spacey on rootsi, inglise ja kõmri päritolu. Ta on sündinud South Orange'is New Jersey osariigis ning üles kasvanud Californias, kuhu ta nelja-aastaselt koos perega kolis. Ta on lõpetanud Chatsworthi keskkooli. Abituriendina kehastas ta lavastuses "Helisev muusika" George von Trappi ning võttis esinejanimeks oma vahenime Spacey, mis on ühtlasi ta isapoolse vanaema neiupõlvenimi. Enne õpingute jätkamist tegutses mõne aasta koomikuna ning Juilliardis õppimise ajal esitas ta püstijalakomöödiat keeglisaalides toimunud talendikonkurssidel.

 Töö ja looming 
Spacey õppis aastatel 1979–1981 näitlemist Juilliard Schoolis. 1981. aastal katkestas ta õpingud ning tegi samal aastal New Yorgis Shakespeare Festivalil näitlejadebüüdi lavastuses "Henry VI, 1. osa". Aasta hiljem tegi ta lavadebüüdi New Yorgis Broadwayl Henrik Ibseni lavastuses "The Ghosts".  Spacey on olnud kahel korral Tony auhinna nominent. Esimest korda 1991. aastal, kui ta võitis parima meeskõrvalosatäitja auhinna rolli eest Neil Simoni lavastuses "Lost in Yonkers" ning teist korda 1999. aastal rolli eest Eugene O'Neilli lavastuses "The Iceman Cometh".

Spacey karjäär filminäitlejana sai alguse, kui ta mängis kõrvalosana varast metroos 1986. aasta romantilises komöödias "Heartburn". Laiemalt sai ta tuntuks Roger "Verbal" Kinti rolliga filmis "Tavalised kahtlusalused", mille eest ta pälvis parima meeskõrvalosatäitja Oscari. Mõni aasta hiljem võitis ta parima meespeaosatäitja Oscari rolli eest keskeakriisis pereisa Lester Burnhamina 1999. aasta komöödiafilmis "Tabamatu ilu". Selle rolli eest pälvis ta ka Briti Akadeemia ja Ekraaninäitlejate Gildi auhinna. Spacey on olnud kuuel korral Kuldgloobuse nominent – kahel korral draamafilmi parima meespeaosatäitja ("Tabamatu ilu" ja "The Shipping News"), kahel korral muusikali või komöödiafilmi parima meespeaosatäitja ("Beyond the Sea" ja "Kasiino Jack"), ühel korral filmi parima meeskõrvalosatäitja ("Tavalised kahtlusalused") ja ühel korral minisarja või telefilmi parima meespeaosatäitja auhinnale (telefilm "Ülelugemine"). Briti Akadeemia auhinnale on olnud nomineeritud tema osatäitmine detektiiv Jack Vincennesina filmis "Los Angelese räpased saladused" ning filmis "The Shipping News". Spacey filmirollide seas on veel sarimõrvar John Doe filmis "Seitse" ja Supermani põlisvaenlane Lex Luthor filmis "Superman tuleb tagasi". Spacey kehastas ka Eugene Simoneti filmis "Anna edasi" (2000).

1997. aastal asutas ta produktsiooniettevõtte Trigger Street Productions. Esimene Spacey produtseeritud film oli kriminaaldraama "Albino Alligator". Ta on olnud muuhulgas filmide "Swimming with Sharks" ja "Mini's First Time" produtsent ning filmi "Beyond the Sea" stsenarist, režissöör ja produtsent. 2010. aastal pälvis Spacey produtseeritud "Sotsiaalvõrgustik" parima draamafilmi Kuldgloobuse.

Aastatel 2003–2015 töötas ta The Old Vici teatris kunstilise juhina. Ta on olnud ka külalisõppejõud St Catherine's College'is Inglismaal.

1999. aastal sai Spacey oma tähe Hollywoodi kuulsuste alleel.

 Süüdistused seksuaalses ahistamises 
Oktoobris 2017 süüdistas näitleja Anthony Rapp Spaceyt seksuaalses ahistamises, mis leidis aset 1986. aastal. Sellele järgnesid veel mitme inimese süüdistused seksuaalses ahistamises Spacey vastu. Etteheidete tõttu otsustas Netflix Spaceyga koostöö lõpetada ning ta jäeti kõrvale telesarja "Kaardimaja" viimasest hooajast. Ta pidi maksma telesarja tootnud ettevõttele 31 miljonit dollarit kahjutasu. Spacey roll juba valminud kriminaalfilmis “Kogu maailma raha” (2017) asendati teise näitlejaga ning filmiti uuesti.

Aastatel 2018–2017 toimus Spacey suhtes mitu kriminaaluurimist, kuid nende tulemusel ei esitatud süüdistust või võeti süüdistus tagasi. Spacey on kõiki süüdistusi seksuaalses ahistamises eitanud.

Rapp väitis, et Spacey ahistas teda seksuaalselt juba siis, kui Rapp oli 14-aastane. Rapp taotles Spaceylt kahju hüvituseks 40 miljonit dollarit, kuid kohus jättis hagi rahuldamata. Ühendkuningriigis Spacey vastu esitatud süüdistuse kohaselt pani ta aastatel 2001–2013 toime üheksa seksuaalkuritegu nelja mehe vastu. 2023. aastal mõistis kohus Spacey kõigis süüdistustes õigeks.

 Filmograafia 
+Filmid Aasta OriginaalpealkiriEestikeelne pealkiri Roll1986 Heartburn Varas metroos 1988 Working Girl Bob Speck Rocket Gibraltar Dwayne Hanson 1989 See No Evil, Hear No EvilEi kuule, ei näe Kirgo Dad Mario 1990 A Show of Force Frank Curtin Henry & June Richard Osborn 1992 Glengarry Glen RossKonkurenti John Williamson Consenting Adults Eddy Otis 1994 Iron Will  Harry Kingsley The Ref Lloyd Chasseur Swimming with Sharks Buddy Ackerman 1995 The Usual SuspectsTavalised kahtlusalused Roger "Verbal" Kint OutbreakViirus Casey Schuler Se7enSeitse John Doe 1996 A Time to KillAeg tappa Rufus Buckley Looking for Richard Buckingham Albino Alligator Iseendana 1997 L.A. ConfidentialLos Angelese räpased saladused Jack Vincennes Midnight in the Garden of Good and EvilSüdaöö hea ja kurja tundmise aias Jim Williams 1998 The NegotiatorLäbirääkija Chris Sabian HurlyburlyMöll Mickey A Bug's LifePutukalugu Hopper (hääl) 1999 American BeautyTabamatu ilu Lester Burnham The Big Kahuna Larry Mann 2000 Ordinary Decent CriminalTavaline kurjategija Michael Lynch Pay It ForwardAnna edasi Eugene Simonet 2001 K-PAX Prot / Robert Porter The Shipping News Quoyle 2002 Austin Powers in Goldmember Iseendana / Famous Dr. Evil; ('Austinpussy') 2003 The Life of David Gale David Gale The United States of Leland Albert T. Fitzgerald 2004 Beyond the Sea Bobby Darin 2005 Edison Levon Wallace 2006 Superman ReturnsSuperman tuleb tagasi Lex Luthor 2007 Fred ClausFred Claus – Jõuluvana vend Clyde Northcut 2008 21 Mickey Rosa Telstar: The Joe Meek Story Major Wilfred Banks 2009 Moon GERTY (hääl) Shrink Henry Carter The Men Who Stare at GoatsMehed, kes jõllitavad kitsesid Larry Hooper 2010 Father of Invention Robert Axle Casino JackKasiino Jack Jack Abramoff 2011 Margin CallRiskipiir Sam Rogers Horrible BossesVastikud ülemused Dave Harken Inseparable Chuck 2012 Envelope Evgeniy Petrov 2013 Captain Phillips Paul Greengrass 2014 Horrible Bosses 2Vastikud ülemused 2 Dave Harken 2016 Elvis & Nixon Richard Nixon Nine LivesÜheksa elu Tom Brand / Mr. Fuzzypants 2017 Rebel in the RyeMässaja rukkis Whit Burnett Baby DriverPõgenemise rütm Doc 2018 Billionaire Boys ClubBillionaire Boys Club: noorte miljardäride klubi Ron Levin 2022 Once Upon a Time in Croatia The Host The Man Who Drew God Police detective 2023 Control The Voice 2024 Peter Five Eight Peter
+TelefilmidAastaOriginaalpealkiriEestikeelne pealkiriRoll1987Long Day's Journey into NightJames Tyrone Jr.1990When You Remember MeWadeFall from GraceJim Bakker1991DarrowClarence Darrow1994Doomsday GunJim Price2008RecountÜlelugemineRon Klain
+TelesarjadAastaOriginaalpealkiriEestikeelne pealkiriRollOsa(d)1987The EqualizerKutsuge McCalluurija Cole"Solo"Crime Storysenaator Rourke"The Senator, the Movie Star, and the Mob"1988WiseguyMel Profitt7 osaThe Murder of Mary PhaganWes Brentminisari; 2 osa1989UnsubBenton"Clean Slate1992L.A. LawGiles Keenan"Guess Who's Coming to Murder"1993TriBeCaChris Boden"Heros Exoletus"1997, 2006Saturday Night Liveiseendana (saatejuht)2 osa2013–2017House of CardsKaardimajaFrancis Underwood65 osa
+Režissööri ja produtsendinaAastaOriginaalpealkiriEestikeelne pealkiriRoll1994Swimming with Sharksvastutav produtsent1997Albino Alligatorrežissöör2000Ordinary Decent CriminalTavaline kurjategijaprodutsentThe Big Kahuna2004Beyond the Searežissöör, produtsent ja stsenaristThe United States of Lelandprodutsent2006Mini's First Time2010The Social NetworkSotsiaalvõrgustikvastutav produtsent2013Captain PhillipsHouse of CardsKaardimaja
+VideomängudAastaNimiHääleroll2006Superman ReturnsLex Luthor2014Call of Duty: Advanced WarfareJonathan Irons

 Viited 

Kategooria:Ameerika Ühendriikide näitlejad
Kategooria:Sündinud 1959